Széchenyi kettsild

pisi|Kettsild Budapestis üle Doonau jõe (postkaart 1906)
Széchenyi kettsild, ka Kettsild, (ungari keeles Széchenyi lánchíd) on esimene alaline sild üle Doonau jõe Budapestis. Tarinduselt kolmeavaline rippsild.

19. sajandi keskel olid Pest ja Buda omaette linnad, neid eraldas Doonau jõgi. Ungari poliitiku István Széchenyi eestvedamisel hakati 1830. aastate lõpus tegutsema Doonaule alalise silla rajamiseks. Hiljem sai sild nime Széchenyi järgi.  

 Silla rajamine 
Krahv Széchenyi initsiatiivil valiti silla projekteerijaks ja ehitajaks Briti insenerid. 1839. aastal koostatud inglase William Tierney Clarki projekti järgi juhtis silla ehitamist šotlane Adam Clark. 

Silla kaunistused on tehtud valumalmist.

Sild avati 1849. aastal. Silla üldpikkus oli 380 m, keskmise ava sille 202 m. Sild oli valmimisel üks suuremaid sildu maailmas.

Rekonstrueerimine ja taastamine 
1914. aastal rekonstrueeriti silla raudtarindid täies ulatuses.
Teises maailmasõjas Budapesti pealetungioperatsiooni käigus sild õhiti 1945. aasta jaanuaris taganevate Wehrmachti vägede poolt. Sild taastati ja avati liikluseks 1949. aastal.

 Vaata ka 
 Vabadussild

Välislingid

Kategooria:Ungari sillad
Kategooria:Budapesti ehitised
Kategooria:Rippsillad